ઈન્ક્મ ટૅક્સની આ નોટિસમાં મોટા ભાગના લોકો સૌરાષ્ટ્રના પટેલ હોવાનું બહાર આવ્યું છે, જેમાં કેટલાક લોકોએ મહિલાઓના નામે બિટકોઈનમાં રોકાણ કર્યું હોવાનું દેખાયું છે. કૉંગ્રેસના એક વરિષ્ઠ નેતાએ આ પ્રતિભાવ સાથેની વાતચીતમાં કહ્યું કે અમે આ ચૂંટણીમાં ભાજપના હથિયાર ભાજપ સામે જ વાપરીશું. અમે આ લોકોના ભાજપના નેતા સાથેના સંબંધો ચકાસી રહ્યા છીએ. એટલું જ નહિ જે મહિલાના નામે પૈસા રોકાયા છે એના સગાંના સંબંધો ભાજપના નેતા સાથે છે કે કેમ એની તપાસ કરી રહ્યા છીએ. પુરાવા મળતાંની સાથે જ અમે મધ્યપ્રદેશ અને રાજસ્થાનની ચૂંટણીમાં મોદીનું ગુજરાત કાળું નાણું રોકવા માટેનું મૉડેલ સ્ટેટ હોવાનો પ્રચાર કરીશું. કાળું નાણું રોકવાની વાત કરતા મોદીના કાર્યકર્તા કેવી રીતે કાળાં નાણાંનો વહીવટ કરે છે એની વાત કરીશું, કારણ કે મધ્ય પ્રદેશ અને રાજસ્થાનમાં આ મુદ્દો અસરકારક સાબિત થશે, કારણ કે અહીં મોટો વેપારી વર્ગ છે.